《石竹花》
宋代·董嗣杲

矮丛平翦海霞鲜，乱撒东风紫锦钱。
露沈翠抽春节嫩，烟枰绣蹙绛绡圆。
土阶晔晔摇芳泽，山舍英英吐秀妍。
秋色易花谁得见，何时容得麝香眠。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。